Na temelju članka 48. stavak 2. Zakona o lokalnoj i područnoj (regionalnoj) samoupravi („Narodne novine“ br, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 5. Odluke o davanju u zakup i na drugo korištenje javnih površina („Službeni glasnik“ Općine Vladislavci br. 1/16) Općinski načelnik Općine Vladislavci, dana 8. prosinca 2021. godine, donosi

**ODLUKU**

o raspisivanju javnog natječaja za davanje u zakup lokacije – mjesta na javnoj površini za postavljanje kioska

**Članak 1.**

Raspisuje se javni natječaj za davanje u zakup lokacije – mjesta na javnoj površini za postavljanje kioska

**Članak 2.**

Predmet javnog natječaja je davanje u zakup lokacije – mjesta na javnoj površini za postavljanje kioska, a označeno je kao:

|  |  |  |  |  |  |
| --- | --- | --- | --- | --- | --- |
| R.br. | Oznaka k.č.br.  | K. O. | Adresa  | Površinam 2  | Početna mjesečna zakupnina |
|  | 200/5 - dio | Hrastin | Hrastin, Šandora Petefija 68a | 20,00 | 200,00 kn |
|  |  | **UKUPNO** |  |  | 200,00 kn |

Javna površina za postavljanje kioska daje se u zakup na 10 (deset) godina

**Članak 3.**

Zakupnina se plaća mjesečno, do 15. -og u mjesecu za tekući mjesec.

**Članak 4.**

Javni natječaj objavljuje se na internetskoj stranici Općine Vladislavci i na oglasnoj ploči Općine Vladislavci, a obavijest o objavi javnog natječaja u dnevnom tisku.

Rok za podnošenje prijava je 8 dana od dana objave javnog natječaja na web stranici i oglasnoj ploči Općine Vladislavci.

**Članak 5.**

Pisana ponuda mora sadržavati:

* osnovne podatke o fizičkoj osobi, fizičkoj osobi obrtniku ili pravnoj osobi (osobno ime ili naziv, OIB, IBAN i drugo)
* naziv lokacije – mjesta za koju se podnosi ponuda;
* izvadak iz sudskog ili drugog odgovarajućeg registra u izvorniku ili ovjerenoj preslici, ne starije od 6 (šest) mjeseci od dana objave javnog natječaja;
* potvrdu Općine Vladislavci o ne postojanju dugovanja prema Općini Vladislavci ni po kojoj osnovi ( komunalna naknada, komunalni doprinos, zakupnina, naknada za korištenje prostora i slično) ne stariju od 30 dana od dana objave javnog natječaja,
* potvrdu Porezne uprave o podmirenju svih obveza s osnove javnih davanja ne stariju od 30 dana od dana objave natječaja.

Nepravovremene i nepotpune ponude neće se razmatrati.

**Članak 6.**

Za provođenje postupka javnog natječaja imenuje se Povjerenstvo za davanje javnih površina u zakup i na drugo korištenje (u daljnjem tekstu: Povjerenstvo) u sastavu:

1. Gordana Pehar Kovačević, predsjednik,
2. Tajana Habuš , član,
3. Paulina Pranjić, član.

Zadaće Povjerenstva su:

* otvaranje i razmatranje ponude,
* vođenje zapisnika o javnom otvaranju ponuda,
* utvrđivanje ispunjavaju li ponuditelji uvjete iz javnog natječaja,
* ocjenjivanje ponuda,
* utvrđivanje prijedloga odluke o izboru najpovoljnije ponude

**Članak 7.**

Pravo prednosti za dodjelu lokacije - mjesta na javnom natječaju ostvaruju pod jednakim uvjetima osobe kojima je priznat status hrvatskog branitelja iz Domovinskog rata sukladno propisima kojima se uređuju prava hrvatskih branitelja iz domovinskog rata i članova njihove obitelji, ako:

* nije korisnik mirovine ostvarene prema posebnim propisima kojima su uređena prava hrvatskih branitelja iz domovinskog rata i članova njihovih obitelji;
* nije u stalnom radnom odnosu;
* prihvati najviše ponuđeni iznos naknade za lokaciju – mjesto u javnom natječaju za postavljanje kioska.

**Članak 8.**

Pisane ponude šalju se u zatvorenim omotnicama na adresu: Općina Vladislavci, Kralja Tomislava 141, 31404 Vladislavci s naznakom:

„Javni natječaj za davanje u zakup lokacije – mjesta na javnoj površini za postavljanje kioska “

Općinski načelnik donijet će odluku o najpovoljnijem ponuditelju u roku od 30 (trideset) dana od isteka roka za dostavu ponuda.

Odluka o izboru najpovoljnijih ponuditelja biti će objavljena na web stranici Općine Vladislavci i na oglasnoj ploči Općine Vladislavci.

Javno otvaranje ponuda obavit će Povjerenstvo za davanje javnih površina u zakup i na drugo korištenje .

Općina Vladislavci zadržava pravo da ne prihvati niti jednu ponudu, o čemu nije dužna dati nikakvo obrazloženje

**Članak 9.**

Ova Odluka stupa na snagu danom donošenja, a ima biti objavljena u Službenom glasniku Općine Vladislavci.

KLASA: 363-02/21-04/03

URBROJ: 2158/07-02-21-01

Vladislavci, 8. prosinca 2021.

**Općinski načelnik**

Marjan Tomas, v.r.